O‘zbekistonda CFC mahsulot belgisi patentlandi

“Champions Fried Chicken” MChJ CFC kombinatsiyalangan mahsulot belgisi egasiga aylandi. Unga O‘zbekiston Respublikasi Intellektual mulk agentligi tomonidan CFC mahsulot belgisi haqida guvohnoma berildi. Guvohnoma MGU 24784 raqami bilan ro‘yxatdan o‘tkazildi. Bu haqda “Podrobno” nashri xabar bermoqda.

 KFC’ning “o‘zbekchalashtirilgan” ko‘rinishi. Foto © ilike.uz
“Patent amaliyoti” (“Патентная практика”) jurnalining ma’lum qilishicha, CFC — tovuqdan tayyorlangan taomlarga ixtisoslashgan fast food restoranlari tarmog‘i. CFC o‘zining birinchi retoranini 2010-yilda Toshkentda ochgan, deyiladi nashr xabarida.
“Podrobno”ning taxmin qilishicha, ushbu brend Amerikadagi mashhur kafelar tarmog‘i — KFC’ning bizdagi “talqini” bo‘lishi mumkin.
iLike.uz blogi ushbu fikr rost bo‘lib chiqqan taqdirda yuqoridagi suratning xabar matniga mos tushishini hazilomuz qayd etdi. Bu suratda AQShning KFC mahsulot belgisi logotipining “o‘zbekchalashtirilganini” ko‘rish mumkin.

 Toshkentda KFC ochilishi haqida xaabr tarqalgan edi. Foto © ilike.uz
Shuningdek, iLike.uz bir paytlar haqiqiy KFC’ning Toshkentda ochilishi haqida shov-shuvli xabarlar paydo bo‘lgani, biroq uning ochilmaganini ham eslatib o‘tdi.